Diari Oficial de la Generalitat Valenciana


Sumari del DOGV 9240, del 22-12-2021 (2021/12869)

Informació pública de l'aprovació de l'informe ambiental i territorial estratègic del Pla parcial modificatiu de l'ordenació detallada del sector E-10 del Pla general.
-----------------------------------------------------------------------------------------------------------------------------------------------------------------------

### Dades del document

Número de DOGV
:   9240

Data del DOGV
:   22-12-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/12267


Data del document
:   01-12-2021

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * pla d'urbanisme
    * administració local

Informació pública de l'aprovació de l'informe ambiental i territorial estratègic del Pla parcial modificatiu de l'ordenació detallada del sector E-10 del Pla general. [2021/12559]  
La Junta de Govern Local, constituïda en òrgan ambiental i territorial municipal, en sessió celebrada el dia 26 de novembre de 2021, ha adoptat, entre d'altres, el següent acord:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la proposta promoguda per la mercantil INURBAN, SL, relativa a Pla parcial modificatiu de l'ordenació detallada del sector E-10 del Pla general, sempre que es mantinga l'ús predominant industrial en el sector, garantint que aquest ús es manté en més del 50 % del sostre edificable d'aquest, i açò d'acord amb els criteris de l'annex VIII de la TRLOTUP per no tenir efectes significatius sobre el medi ambient.  
  
  
Segon  
En el cas de continuar amb la tramitació de la modificació referida, es procedirà conforme al capítol III del títol III del Llibre I del TRLOTUP i la normativa sectorial que poguera resultar d'aplicació, i haurà de complir les determinacions següents:  
- No modificarà l'ús predominant del sector que continuarà sent l'industrial, garantint que aquest ús es manté en més del 50 % del sostre edificable del sector, i només podrà realitzar modificacions pròpies de l'ordenació detallada.  
- Haurà de tenir en consideració els informes sectorials emesos en el tràmit de consulta, en conseqüència, s'hauran d'aportar els següents documents:  
1. estudi de trànsit i seguretat viària  
2. estudi d'inundabilitat  
3. estudi acústic  
- Haurà d'ajustar-se a les indicacions dels informes relatius a qüestions de planejament i ordenació de l'arquitecta municipal emesos el 01.07.2021 i el 13.09.2021.  
- Haurà de completar el document amb l'estudi d'integració paisatgística d'acord amb l'informe de l'arquitecta municipal de data 01.07.2021.  
- Haurà d'ajustar-se a les indicacions de l'informe relatiu a qüestions de cartografia i topografia de l'enginyera tècnica en topografia municipal emés el 13.10.2021.  
- Haurà d'ajustar-se a les indicacions de l'informe relatiu a qüestions d'urbanització i infraestructures de l'enginyera de camins, canals i ports municipal emés el 16.09.2021.  
  
Tercer  
Notificar a les persones interessades el present acord en què els informa que no és susceptible de cap recurs per considerar-se acte de tràmit, sense perjudici dels recursos que, si és el cas, pertoquen en via contenciosas administrativa contra l'acte que aprove l'instrument de planejament corresponent, fet que no obsta perquè puguen utilitzar-se els mitjans de defensa que s'estimen pertinents en dret.  
  
Quart  
Ordenar la publicació de l'acord de l'informe ambiental i territorial estratègic pel procediment simplificat en el Diari Oficial de la Generalitat Valenciana (DOGV).  
  
Elx, 1 de desembre de 2021.- La tinenta d'alcalde d'Urbanisme, Territori, Estratègia DUSI i Capitalitat Verda Europea: Ana M. Arabid Mayorga.